Len pokoj.
Prihlásenie Zadajte heslo
Zavolaj REG – Daisy VET štvrtok Olej do dvojtaktných motorov – Príves
Daisy, prestaň!
Daisy!
Pustil som sa dnu.
Ahoj, Frank.
Vedel som, že prídeš a budeš ma obťažovať.
Vieš, aký je dnes deň.
Mal by som zavolať polišov. Vlámať sa do môjho domu, to je novinka.
Už ma nebavilo sledovať ťa.
Aha. A teraz čo?
Našiel som to. Čo je to?
- Hlina. - Načo ju máš?
Odstraňujem toxíny v mojej záhrade.
Máš ešte nejaké otázky alebo môžeš vypadnúť z môjho domu?
Až keď sa porozprávame o Gine Picketovej.
Radšej vypadni z môjho domu!
Dnes je to desať rokov,
čo zmizla z parkoviska Welltown Mall
po svojej zmene v Hot Topic.
Nemám ti čo povedať. Ani jej šialenej sestre.
A nemám nič spoločné s tým, čo sa jej stalo.
Neverím ti.
Vieš, čo si myslím?
Myslím, že si to pokašľal a nezistil, čo sa jej stalo.
Nemáš nič.
A tak ma teraz otravuješ každý rok posledných desať rokov.
Budem to robiť aj ďalších desať.
Už mám toho dosť.
Poď sem.
Dokážem, že si to bol ty.
Veľa šťastia.
Nič nemáš.
Zatiaľ. Uvidíme sa o rok, Frank.
Ahoj, Colter.
Snažila som sa ti dovolať, ale vždy ma to hodilo do odkazovky.
- Prepáč. - To nič, len ťa kontrolujem.
Viem, aký je dnes deň. Chcem sa uistiť, že si nespravil niečo hlúpe.
Nechcem o tom hovoriť.
Jasné, v pohode. Rozumiem.
Máme pre teba prácu.
Teda, ja mám pre teba prácu.
Prepáč. Zabudol som sa opýtať. Ako sa má Teddi?
Bude tam ešte nejaký čas. Pomáha mame dávať veci do poriadku.
Myslel som, že si za ňou chodila.
Dalo by sa povedať, že som tam zavadzala, a naozaj to nebolo dobré.
Tak som sa vrátila.
Rozumiem.
Neboj sa, mám veľa práce.
Pomáham Reenie zariadiť jej novú kanceláriu.
Vieš, že si otvára vlastnú advokátsku kanceláriu?
Pozdrav sa!
Ahoj! Asi si nedostal pozvánku na maľovaciu párty,
lebo máme farbu a víno.
A poviem ti, fakt to nejde dokopy.
Víno bol jej nápad.
Čo je to za prácu?
Je vypísaná veľká odmena.
- 35 000 dolárov. - Hej, ale je to dosť divné.
- Doteraz ma to nikdy nezastavilo. - Pravda.
Štvorčlenná rodina zmizla neďaleko Pine Bluffs v Arkansase.
Ted a Connie Kingovci a ich dve deti.
Brett, deväť rokov, a Amy, šesť rokov.
Odmenu vypísal Tedov brat Craig.
Šerif už spustil pátranie.
Pošli mi detaily.
STOPÁR
- Zdravím. Colter Shaw. - Craig King.
Ďakujem, že ste sa do toho pustili. Teda, aspoň dúfam.
Prepáčte. Naozaj neviem, ako to funguje.
Odmena len v prípade úspechu.
Váš brat a jeho rodina sú nezvestní už asi 12 hodín?
Pätnásť hodín.
Kedy ste hovorili s bratom?
Pred dvoma dňami. Povedal, že idú na dovolenku.
- Povedal kam? - Nie, bolo to spontánne.
Povedal, že musí odísť z mesta.
- Neriešil som to. - A čo poliši?
Sú to miestni chlapi zvyknutí riešiť bitky v baroch.
Musím urobiť všetko, čo môžem, aby som našiel brata a jeho rodinu.
V takýchto situáciách rozhoduje každá sekunda.
Musíte byť ku mne úprimný, dobre?
Dobre.
Myslím, že po ňom niekto išiel.
Minulý týždeň som strážil deti u nich doma.
Objavil sa tam veľký pickup, v ňom pár desivých chlapov.
Jazdili okolo.
Myslím, že si obzerali dom.
Pýtali ste sa na to Teda?
Hej. Povedal, že o nič nejde. Proste ma odbil.
- Neverili ste mu. - Nerád to hovorím,
ale Ted mal problémy s hazardom.
Začalo sa to online, vyčerpal kreditky,
takmer prišiel o firmu.
Ale dlhuje peniaze...
ľuďom, ktorým nechcete dlhovať peniaze.
Lenže to už nemal byť problém.
A to už prečo?
Ted vyhral v lotérii.
Stieracie žreby. 50 000 dolárov.
Bolo okolo toho veľké haló.
V novinách bola fotka rodiny a podobne.
Pozriem sa na ten minivan, dobre?
Jasné.
Ďakujem.
Kto ste, dopekla?
Colter Shaw. A vy?
Okej, Colter Shaw. Čo robíte na mojom mieste činu?
- Najala ma rodina. - Bývalý policajt? Súkromné očko?
Nie, ja... lovím odmeny.
Lovíte odmeny?
Najal ma Tedov brat Craig.
Nespomenul, že na prípade pracujú maršali.
Áno, pracujeme. Toto je naše miesto činu.
Maršalka Martinezová, mimochodom.
Maršali na prípade nezvestných osôb? Keď ešte neubehlo ani 48 hodín?
Do toho vás nič nie je.
Len sa mi zdá zvláštne, že rodina zmizne len tak z ničoho nič.
Dvere nechali dokorán.
Nechali tu aj mobily.
Možno ich niekto prepadol, vytlačil z cesty a uniesol.
Pred šiestimi mesiacmi na Floride uniesli výhercu lotérie
a donútili ho odovzdať výhru.
Bol to federálny prípad. Hádam sa niečo podobné nestalo aj tu.
Niekto ich mohol odviezť alebo ich možno odviedol do lesa.
To sme už zvážili.
Preto môj partner Boyd práve teraz prehľadáva les.
Chcem pomôcť, ako sa len dá.
Tak sa nám nepleťte do cesty.
Zavoláme vám, ak sa stratia nejaké mačky.
Neviem, Bobby. Zdá sa, že mal nejaké dlhy.
Rozumiem. Vyhral majland na žrebe a niekto si prišiel po svoje prachy?
Možno. Aj s úrokmi.
Alebo zlodeji, čo ho chceli obrať o výhru.
Loto je prekliate, kamoš. Hovorím ti,
ja im na to nenaletím.
Zisti, kto mohol ísť po tých peniazoch.
- Jasné, kamoš. - Keby niečo, ozvi sa.
Opatrne.
Túry sú ľahšie, keď idete po chodníku.
Zlé topánky na prehľadávanie terénu.
To som už zistil.
- Jeremy Boyd, americkí maršali. - Colter Shaw.
Hľadám Kingovcov. Rovnako ako vy.
Super. Zíde sa každá pomoc.
Vaša partnerka povedala niečo iné. Agentka Martinezová.
- Stretli sme sa pri minivane. - Aha.
Podľa mňa je med lepší ako bič.
Prehľadávam túto oblasť už celé hodiny.
Niet po nich ani stopy. Našli ste niečo?
Zatiaľ nie.
- Myslím, že nás niekto zavádza. - Prečo?
No, začnime tou dodávkou. Ako ju nechali.
Mohli tam dať rovno neónový nápis, kam máme ísť hľadať.
Žiadne známky zápasu
ani stopy po pneumatikách, čo by naznačili, že ich vytlačili z cesty.
A pozrite sa sem, na túto cestičku.
- Vidíte, ako je tráva pošliapaná? - No a?
Na obe strany, však?
Keď kráčam, tráva sa ohýba dopredu.
- Vidíte? - Čo tým chcete povedať?
Myslím, že to narafičili.
Kingovci neboli unesení. Myslím, že po nich niekto ide.
Rodina ich naschvál viedla zlým smerom
a potom sa vrátili tou istou cestou späť.
Zaujímavá teória, pán Shaw.
- Colter. - Jasné.
Ak mám pravdu, rozšíri to oblasť hľadania
o asi 80 hektárov na opačnú stranu cesty.
Mali by sme sa rozdeliť.
- Je to veľká plocha. - Áno.
Nie sme jediní, kto ich hľadá.
- Čauko, C, môj kámo! - Bobby, čo pre mňa máš?
Ted King vyhral 50 000 $ v lotérii
Prezývka Teda Kinga sa objavila na online stávkových fórach.
Bol veľmi aktívny,
ale nemal vešteckú guľu.
- Brat povedal, že mal dlhy. - Áno. Prezrel som jeho správy.
Zdá sa, že dlhy splatil dva dni po tom, čo mu prišli peniaze z online výhry.
Musím ho pochváliť, že si nekúpil skúter alebo nejakú hlúposť.
Áno.
Rodina vystúpi zo svojho minivanu
uprostred ničoho a jednoducho zmizne.
Žiadne známky zápasu.
Z auta nič neukradli.
Našiel som niečo zvláštne, ale neviem, čo si o tom myslieť.
Hovor.
Pozrel som sa na jeho rodinu, len pre istotu.
Connie, jeho manželka, pred rokom 2015 ani neexistovala.
Žiadne záznamy, žiadne fotky.
Absolútne žiadna online stopa.
Objavila sa z ničoho nič. Puf.
To je zvláštne.
Možno to s otcom vôbec nesúvisí.
Asi máš pravdu, najmä ak splatil všetky dlhy.
Hľadaj ďalej, Bobby. Zavolám ti neskôr.
Ahojte! To nič.
Všetko je v poriadku. Viem, že sa bojíte. Pomôžem vám.
Kde sú vaši rodičia?
Je to moja chyba.
Čo je tvoja chyba? Čo tým myslíš?
Mamka s ockom nám povedali, aby sme telefóny nechali v aute.
Ale zobral som si tablet.
Keď to zistili...
nahnevali sa.
Niekto mohol vystopovať tablet.
Viete, kam šli? Vaši rodičia?
Ocko sa ho šiel zbaviť.
Keď sa nevrátil, odišla aj mama.
Mali sme sa skryť, kým sa nevráti.
Povedala som vám, aby ste odišli.
To nebude potrebné.
Hneď som späť, dobre?
Tieto deti boli oddelené od rodičov. Sú vystrašené.
Nepotrebujú ešte viac napätia.
Teda, ak chcete nejaké užitočné info.
Varovala som vás. Toto je federálne vyšetrovanie.
Šlo by to rýchlejšie, keby som mohol pomôcť.
Hľadáte ich už osem hodín? Tu máte výsledok. Aha.
Môžete si pripísať zásluhy. Je mi to jedno. Chcem len pomôcť.
Dobre, ale musíte sa stiahnuť. Sú veci, ktorým nerozumiete.
Napríklad prečo utekajú.
Chcem len, aby sa deti vrátili k rodičom.
- Otec odišiel s chlapcovým tabletom. - Pozrieme sa na to.
Čo sa to tu deje?
Nejde o výherný žreb, však?
Musím ich dostať do bezpečia.
Dvaja americkí maršali pridelení k prípadu.
Žiadne záznamy o matke.
Možno ochrana svedkov.
Ochrana svedkov? Colter...
Máš talent dostať sa do problémov.
Áno, to sa mi stáva. Ale je to možné, však?
Je to možné,
ale stratiť niekoho v programe na ochranu svedkov
nie je niečo, čím by sa chceli chváliť.
Uvidím, čo sa dá zistiť.
Bude to trochu náročné, ale mám pár trikov.
Úbohé deti. Kde sú teraz?
Sú v bezpečí. Maršalka Martinezová ich berie k strýkovi.
Som na ceste na benzínku.
Bobby vystopoval polohu tabletu.
Ak sú v programe,
neutiekli by bez vážneho dôvodu.
Možno nemali inú možnosť.
Potom by bolo fajn vedieť, prečo vôbec boli v programe.
Dám vedieť, čo som zistil.
Ted?
Ted...
To nič. Ste v poriadku.
Prišiel som vám pomôcť.
Zišli by ste sa mi pred pár minútami.
Čo hovorí?
Neviem. Čo je, Ted?
Nájdite moju ženu.
Musíte ju zachrániť.
Sanitka je na ceste.
Moje deti...
Deti sú v bezpečí. Sú v poriadku. Maršali ich odviezli ku Craigovi.
Ted, musíte mi to povedať.
Čo od vás chcú? O čo tu ide?
Idú po mojej žene.
Kde je?
Myslel som, že zostala s deťmi.
Čaká ho dlhé zotavovanie, ale bude v poriadku.
- Nejaké stopy po Connie? - Stále nezvestná.
- Čo si zistila? - Mal si pravdu o tom programe.
Connie v ňom bola deväť rokov.
Vďaka jej svedectvu odsúdili pár kriminálnikov na doživotie.
Majú tí kriminálnici mená?
Tommy Garner,
neoficiálny bos veľkej zločineckej organizácie v Mississippi,
a pár jeho parťákov.
Dostali ho za pranie špinavých peňazí, drogy
a, aké nečakané, nájomné vraždy.
Určené pre bývalých členov a udavačov.
Možno Connie povedala maršalom, že Garnerovci zistili, kde je,
- a nestihli zareagovať. - Možno.
Ale tí, ktorých dostala za mreže, boli jej vlastná rodina.
Pred programom bola vydatá za Kirka, syna Tommyho Garnera.
Ukázalo sa, že je dosť drsná.
No tak...
No tak!
Brett! Amy!
Deti sú v poriadku.
Som na vašej strane. Nebojte sa.
Váš švagor Craig ma najal,
aby som vás našiel a dostal do bezpečia.
Kde sú moje deti?
Sú v bezpečí. Sú s Craigom.
- A môj manžel? - Je v nemocnici.
Bude v poriadku. Musíte ísť so mnou.
Nerozumiete... Poznám týchto ľudí.
Garnerovci. Preto ste v programe na ochranu svedkov?
Ja že táto časť môjho života je za mnou,
že je to minulosť, ale mýlila som sa.
Ted vyhral tú hlúpu lotériu.
Ani mi to nenapadlo.
Videli vašu fotku v novinách a vystopovali vás.
Áno.
Neprestanú, kým ma neprinútia zaplatiť za to, čo som urobila.
Asi si myslíte, že som hrozná matka.
Nechať svoje deti samy v lese. Len som sa ich snažila dostať do bezpečia.
- Nesúdim vás. - Ale súdite. Každý to robí.
Nemala som inú možnosť.
Vrátila by som sa po nich.
Správna vec niekedy vyžaduje ťažké rozhodnutie.
Povedzte mi o Garnerovcoch.
Rodina môjho exmanžela.
Keď som spoznala Kirka, vedela som, odkiaľ pochádza.
Vedela som, čo robili.
Kým boli.
Vtedy som bola iný človek.
A milovala som ho, takže som to ignorovala.
Až kým ste ďalej nemohli.
Kirk nenávidel svojho otca, ale bol presne ako on.
Násilný, plánoval prevziať jeho organizáciu a riadiť ju.
Už som to nemohla tolerovať.
Tak som pomohla FBI dostať Kirkovho otca za mreže.
Kirk sa obrátil proti mne a chcel ma zabiť.
Nemala som inú možnosť.
Musela som sa s ním rozviesť a zmiznúť.
Myslela som, že to môžem hodiť za hlavu.
Nechať minulosť minulosťou.
Minulosť je vašou súčasťou, no nedefinuje vašu budúcnosť.
Naozaj tomu veríte?
Neviem. Sestra s bratom mi to stále hovoria.
- Funguje to? - Zatiaľ nie.
Ale v mojej rodine možno ani nikdy nebude.
Chápem.
Kirk to nikdy nenechá tak.
Chce sa mi pomstiť.
To nedovolím.
mobil Reenie
Reenie, mám Connie. Sme na ceste.
Colter, máme problém.
Čo tým myslíš?
Amerického maršala Boyda našli mŕtveho v lese.
Práve som s ním bol.
To nie je možné.
Odhadujú, že zomrel pred ôsmimi hodinami.
Reenie, musím ísť.
Connie, ukážte mi fotku vášho exmanžela Kirka.
Idem.
Prichádzajúci hovor Colter Shaw – Mobil
Zdravím. Americký maršal Boyd. Prišiel som skontrolovať vás a deti.
Poďte ďalej.
Kde sú deti?
Hore. Pozerajú niečo na mojom iPade.
Napadlo mi...
Už sme skoro tam. Vďaka, Martinezová.
Neprestane, kým nezabije celú moju rodinu.
Musíte zhlboka dýchať, dobre? Nebude to fungovať, ak mi nebudete veriť.
Dokážete to? Áno alebo nie?
Áno.
Dobre.
Puk, puk.
- Tri. - Puk.
- Jeden, dva...
- Dva, tri, štyri, päť. - Puk.
- Áno. Puk. - Puk.
- Jeden, dva, tri... - Nie. Počkaj.
Máš mastné ruky.
Päť. Skoč!
Ďalšie bublinky.
Skoč!
- Päť, šesť, sedem, osem, deväť. - Amy.
Ahoj, Brett.
Pamätáš si ma?
Ako si už vyrástol.
Je tu.
Poďme. Rýchlo! Šup-šup! Pohyb. Ideme!
- Zlatko! - Mami!
- Nie!
Poď ku mne.
Odhoďte zbraň.
- Jasné. - Ihneď.
Okej.
Okej. Pustite toho chlapca. Nikomu sa nemusí nič stať.
Ahoj, Rachel.
Dlho sme sa nevideli.
Choď do toho čierneho auta
a ľahni si na zadné sedadlo, prosím.
Urob to, zlatko, dobre? Bež.
Pusti ho, prosím.
Vieš, že nemôžem.
Miloval som ťa, Rachel.
Ale zlomila si mi srdce. Vzala si mi syna.
Nie je to tvoj syn.
- Je to moja krv. - Nie je to tvoj syn.
Odkedy som opustila teba a tvoju zvrátenú rodinu.
Ja si to pamätám inak.
Chceš ma zabiť? Do toho. Ale...
Prosím, pusti ho.
Mám nápad.
Daj mi môjho syna a nepoviem mu, kde si.
- Čože? - Poviem mu, že si mŕtva.
Nechaj si svoju rodinku. Už nebudeš musieť utekať.
Brett bude so mnou v bezpečí.
Len cez moju mŕtvolu.
- Nie. - Ako chceš.
Len pokoj.
Moja rodina ťa bude loviť pre zábavu.
- Povedala som, že nie! - Okej. V pohode.
Počúvajte ma.
Pozrite sa na mňa.
Musíte mi veriť.
Musíte ho nechať ísť.
Verte mi.
Okej, dovoľte mu rozlúčiť sa s mamou.
Máte zbraň.
Máte to pod kontrolou. Ste pri moci. Dovoľte mu rozlúčiť sa, prosím.
- Nie. - Prosím.
O nič iné vás nežiadam.
Prosím.
- Potom sa sem vráť. Rozumieš? - Okej.
Dobre.
To nič.
POHOTOVOSŤ TRAUMATOLÓGIA
- Som rád, že ste v poriadku. - Vďaka tvojmu bratovi.
Neboj sa. Postarajú sa o vás.
Si v bezpečí.
- Dobrá práca. - Ďakujem.
Verím, že im pomôžete zmiznúť?
Áno. Už sa na tom pracuje.
Kým má Garner mužov vonku, neprestanú ich hľadať.
Budem spolupracovať s FBI, aby boli Kingovci v bezpečí.
- Super. - A čo vy? Aké máte plány?
Dostal som tip na strateného svišťa.
Je to dobre platené. Mala by to byť hračka.
To určite.
Veľa šťastia.
NEZVESTNÁ Gina Picketová – ROZŠÍRTE TO, PROSÍM
Ahoj, Colter. Ak sa ti teraz nechce, urobíme to neskôr.
No povedal si, že chceš vidieť kanceláriu.
Áno, prepáč, len niečo dokončujem.
Okej, super.
Toto je Reenin stôl.
Len robím právničinu. Nevšímaj si ma.
Ale mám dobré správy.
Celú Garnerovu organizáciu vyšetrujú
za plánovanie únosu dieťaťa
a ešte k tomu pridajú aj ďalšie obvinenia.
Nemyslím si, že Connie bude musieť zostať v programe na ochranu svedkov.
Maršalka súhlasila, že zostanú v meste
a budú strážiť rodinu, kým nezaistia ich bezpečnosť.
Keď už hovoríme o Martinezovej, povedala mi,
že na Garnerovcov bola vypísaná odmena,
takže ju pošle hneď, keď vybaví formality.
A Ted a Connie
ti chceli dať odmenu, ktorú ti Craig ponúkol.
- Nie. To nie je nutné. - Presne to som im povedala.
A navrhla som im, aby použili odmenu
na založenie charity v jeho mene,
čo považovali za skvelý nápad.
Ak si si to ešte nevšimol, Colter, som naozaj dobrá vo svojej práci.
Preto som si dovolila previesť svoj poplatok vo výške desať percent.
Desať? Ja že to bolo osem.
Nová firma, nové ceny.
- Dostanem aj nové služby? - Môžeš snívať. Desať percent.
Rozumiem.
Buď dobrá.
Volá nám Bobby.
Čauko! C, kamoško, prídeš navštíviť Reenie do kancelárie?
Nie. Ale pošlem jej darček.
Jasné, uverím, keď ho uvidím.
- Vďaka, Bobby. - Vďaka, Bobby.
Okej. Počuj, Reenie. Ako sa bude volať nová firma?
Advokátska kancelária Greenovej a spoločníkov.
Kto sú tí spoločníci?
To sa uvidí.
Okej. Veľa šťastia. Musím ísť.
Všetko v poriadku?
Áno, len... musím niečo vybaviť.
Môžeme ti s tým pomôcť?
Stačí povedať.
Ďakujem. Okej.
Ahoj.
Všetko v poriadku?
Áno, len práca.
Budem v poriadku.
Bol si za ním?
Áno.
A?
Nič nové.
Pivo?
Jasné.
Ďakujem.
Ty si nedáš?
Mám vodku.
Mám za sebou ťažké dni.
Každý rok je to rovnaké.
Chápem ťa.
Ja viem, že hej.
Čo keby sme...
chvíľu nehovorili?
Chcem cítiť niečo, čo nie je... Veď vieš.
Môžeme len...
Čo sa stalo u Whalesa?
Chcel som, aby vedel, že ho stále sledujem.
Čo si urobil?
Vošiel som do jeho domu a poobzeral sa.
Našiel si niečo?
Mám vzorku jeho rukopisu.
Mohli by sme ju porovnať s listami, ktoré si dostala.
Myslíš od tých bláznov?
Nikdy nevieš.
Bolo tam ešte niečo iné.
Našiel som tam niečo zvláštne.
Pozrel som sa do jeho chladničky.
Bola skoro prázdna, ale...
V mrazničke bolo vrecko hliny.
- Zvláštne. - Áno.
Povedal, že ju dá otestovať na toxíny.
- Veríš mu? - Neviem.
Viem, že mi niečo uniká.
Jedného dňa
nájdem niečo, čo dokáže, že bol na parkovisku.
V tú noc, keď Gina zmizla, bol tam.
Inštinkt mi hovorí, že tam bol.
Neviem, ako dlho ešte môžem živiť nádej.
Možno je preč a...
nikdy sa to nedozviem. A toto...
Budem hľadať ďalej.
Ja viem.
Sľúbil som ti to.
Neprestanem, kým nezistím, čo sa stalo tvojej sestre.
Preklad titulkov: Tímea Varghová